نيپال
{{معلومات دولة}}
{{مقال_مهضور|أوديو نيپال.ogg|5 دجنبر 2022}}
'''نيپًال'''، رسميا لجمهورية الديموقراطية لفيديرالية د نيپّال (بالنيپّالية: सङ्घीय लोकतान्त्रिक गणतन्त्र नेपाल) هي بلاد ماكاطلش على لبحر جات ف لجنوب د آسيا، و بالضبط ف الجبال د لهيمالايا. تاتحدّها من الشمال [[الشينوا]]، و من لجنوب و الشرق و لغرب [[لهند]]. نيپًال عندها جغرافيا متنوعة، فيها السهول ولغابات والجبال. 8 من أعلى 10 د الجبال ف لعالم جاو فيها، منهم الجبل ديال [[جبل إيڤريسط|إيڤريسط]]، اللي هو أعلى جبل ف لعالم. لبلاد معزولة من الناحية د التضاريس ديالها و الطرقان اللي صعيبة فيها. فيها 4 ديال لأقاليم و 14 لمقاطعة و 75 ناحية.

نيپًال بلاد عندها تاريخ قديم و فيها تولد لمؤسس ديال ل[[بودية]]. لبلاد كانت فيها مملكة لوقت طويل، و ماعمرها ماتستعمرات، حيت كانت خدّامة فالتوازن ما بين الشينوا و لهند. ف 2001، وقعات مجزرة كبيرة ف لبلاد ملّي لأمير د لبلاد قتل بّاه و مّو و 7 د الناس من لأسرة لملكية، و موراها نتاحر. دخلات لبلاد موراها ف حرب أهلية سالات ف 2008 ولاّت فيها جمهورية علمانية، و سالات آخر مملكة هندوسية كانت ف لعالم.<ref>{{Cite web
|url=https://www.aljazeera.net/news/international/2001/6/2/%D9%85%D9%85%D9%84%D9%83%D8%A9-%D9%86%D9%8A%D8%A8%D8%A7%D9%84-%D9%85%D8%B9%D9%84%D9%88%D9%85%D8%A7%D8%AA-%D8%A3%D8%B3%D8%A7%D8%B3%D9%8A%D8%A9
|title=مملكة نيبال - معلومات أساسية - الجزيرة (2001)
|archive-url=https://web.archive.org/web/20220808184456/https://www.aljazeera.net/news/international/2001/6/2/%D9%85%D9%85%D9%84%D9%83%D8%A9-%D9%86%D9%8A%D8%A8%D8%A7%D9%84-%D9%85%D8%B9%D9%84%D9%88%D9%85%D8%A7%D8%AA-%D8%A3%D8%B3%D8%A7%D8%B3%D9%8A%D8%A9
|archive-date=2022-08-08
|accessdate=2021-05-13
|url-status=live
}}</ref>

تيسكنو ف نيپًال شويا كتر من 28 مليون د الناس، و لعاصمة ديالها و أكبر مدينة فيها هي [[كاطماندو]]. اللغة الرسمية د لبلاد هي النيپًالية، و لفلوس اللي كاتخدّم هي الروپية النيپًالية. هي داخلة ف [[لأمم لمتحدة]] من 1955، و فيها لمقر ديال الرابطة د جنوب آسيا د التضامن لجهوي.
== تصاور من لبلاد ==
<br /><gallery class=center caption="نيپًال">
Kathmandu-Basantapur Chowk-34-Palast-2013-gje.jpg|كاطماندو
Budhanilkantha-Vishnu-04-2007-gje.jpg|بودالنيلكانطا
Bhaktapur-Nyatapola Mandir am Taumadhi Tole-03-2007-gje.jpg|باكطاپور
Patan-Bhimsen-12-Baustelle-gje.jpg|پاطان
Lobuche to Gorak Shep-12-Dauerfrostbulte-Lhotse-2007-gje.jpg|لهيمالايا
Mustang-Ghami to Tsarang-02-2015-gje.jpg|موسطانݣ
Pokhara-Tansen-14-Reisfelder-2013-gje.jpg|الروز
Prithvi Highway-64-stehender LKW-2013-gje.jpg|لمركوب
</gallery>

== مصادر ==
{{عيون}}
{{Commons category|Nepal}}
{{ضبط مخازني}}

[[تصنيف:نيپال| ]]
[[تصنيف:مقالات فيها مصدر و 3000 بايت]]
[[تصنيف:بلدان د أسيا]]
نيپًال، رسميا لجمهورية الديموقراطية لفيديرالية د نيپّال (بالنيپّالية: सङ्घीय लोकतान्त्रिक गणतन्त्र नेपाल) هي بلاد ماكاطلش على لبحر جات ف لجنوب د آسيا، و بالضبط ف الجبال د لهيمالايا. تاتحدّها من الشمال الشينوا، و من لجنوب و الشرق و لغرب لهند. نيپًال عندها جغرافيا متنوعة، فيها السهول ولغابات والجبال. 8 من أعلى 10 د الجبال ف لعالم جاو فيها، منهم الجبل ديال إيڤريسط، اللي هو أعلى جبل ف لعالم. لبلاد معزولة من الناحية د التضاريس ديالها و الطرقان اللي صعيبة فيها. فيها 4 ديال لأقاليم و 14 لمقاطعة و 75 ناحية.

نيپًال بلاد عندها تاريخ قديم و فيها تولد لمؤسس ديال لبودية. لبلاد كانت فيها مملكة لوقت طويل، و ماعمرها ماتستعمرات، حيت كانت خدّامة فالتوازن ما بين الشينوا و لهند. ف 2001، وقعات مجزرة كبيرة ف لبلاد ملّي لأمير د لبلاد قتل بّاه و مّو و 7 د الناس من لأسرة لملكية، و موراها نتاحر. دخلات لبلاد موراها ف حرب أهلية سالات ف 2008 ولاّت فيها جمهورية علمانية، و سالات آخر مملكة هندوسية كانت ف لعالم.

تيسكنو ف نيپًال شويا كتر من 28 مليون د الناس، و لعاصمة ديالها و أكبر مدينة فيها هي كاطماندو. اللغة الرسمية د لبلاد هي النيپًالية، و لفلوس اللي كاتخدّم هي الروپية النيپًالية. هي داخلة ف لأمم لمتحدة من 1955، و فيها لمقر ديال الرابطة د جنوب آسيا د التضامن لجهوي.
 تصاور من لبلاد 

 مصادر 

 
تصنيف:مقالات فيها مصدر و 3000 بايت
تصنيف:بلدان د أسيا